Skolen ble etablert i 1969 av Det Norske Diakonforbund som internatskole for vernepleiere på Nærlandsheimen i Hå. I 1989 ble vernepleierutdanningen et høgskolestudium. Fra 2001 tilbød skolen også ergoterapeutlinje. Skolen flyttet fra Hå til Sandnes i 2007, året etter at den ble slått sammen med Diakonhjemmet Høgskole i Oslo. Studiet opprettholdes i Sandnes, og i tillegg finnes det en avdeling for deltidsstudie i Haugesund.